A BIZOTTSÁG 502/2005/EK RENDELETE
(2005. március 31.)
egyes Mexikóból származó termékekre vonatkozó vámkontingensek megnyitása és kezelése tekintetében az 1362/2000/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 133. cikkére,
tekintettel az Európai Közösség és a Mexikói Egyesült Államok között a kereskedelemre és a kereskedelemmel kapcsolatos ügyekre vonatkozóan megkötött ideiglenes megállapodás értelmében hozott 2/2000 közös tanácsi határozat vámtarifa-rendelkezéseinek közösségi végrehajtásáról szóló, 2000. június 29-i 1362/2000/EK tanácsi rendelet (1) 4. cikkére,
mivel:
(1)
Az Európai Unió-Mexikó Vegyes Tanács a 2000. március 23-i 2/2000 vegyes tanácsi határozatot módosító 3/2004 EU-Mexikó vegyes tanácsi határozat (2) helyesbítéséről szóló, 2005. február 21-i 1/2005 határozatával módosította azt az időszakot, amelyre vonatkozóan a 3/2004 határozatban meghatározott két közösségi vámkontingenst meg kell nyitni.
(2)
Az 1362/2000/EK rendeletet ennek megfelelően módosítani kell.
(3)
Mivel az az időszak, amelyre vonatkozóan a kérdéses vámkontingenseket meg kell nyitni, 2005. január 1-jén kezdődik, ezt a rendeletet ugyanattól az időponttól kezdve kell alkalmazni.
(4)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Az 1362/2000/EK rendelet 2. cikkének (6) bekezdése helyébe a következő bekezdés lép:
„6. A 09.1854, 09.1871, 09.1873 és a 09.1899 rendelésszámú vámkontingensek kivételével az e rendelet mellékletében említett vámkontingensek minden évben egy 12 hónapos időszakra nyílnak meg, július 1-jétől június 30-ig. Ezek a kontingensek első alkalommal 2000. július 1-jén nyílnak meg.
A 09.1871 és a 09.1873 rendelésszámú vámkontingenseket 2004. május 1-jétől 2004. december 31-ig kell megnyitni, majd ezt követően minden naptári évben január 1-jétől december 31-ig, mindaddig, amíg a kontingens alkalmazandó marad.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 31-én.